
		
			
				EUSKAL HERRIKO AGINTARITZAREN ALDIZKARIA

				2015eko azaroaren 18a, 220. zenbakia

				


			

			
				BESTELAKO XEDAPENAK

				HEZKUNTZA, HIZKUNTZA POLITIKA ETA KULTURA SAILA

				4942

				AGINDUA, 2015eko urriaren 26koa, Hezkuntza, Hizkuntza Politika eta Kulturako sailburuarena, Zumaiako (Gipuzkoa) «Maria eta Jose» Haur, Lehen eta Bigarren Hezkuntzako ikastetxe pribatuari Batxilergoa irakasteko baimena emateko dena.

				Zumaiako (Gipuzkoa) «Maria eta Jose» Haur, Lehen eta Bigarren Hezkuntzako ikastetxe pribatuaren erakunde titularraren ordezkariak ikastetxe horretan Batxilergoa irakasteko baimena eskatzeko hasarazi duen espedientea aztertu da.

				Espediente hori ezarritako prozeduraren arabera izapidetu da, indarreko arauek eskatzen dituzten agiriak erantsi zaizkio, eta arlo horretan eskumena duten erakundeek horri buruzko txostena eman dute.

				Arau hauek ikusi dira: otsailaren 12ko 131/2010 Errege Dekretuak (martxoaren 12ko BOE) aldatzen duen apirilaren 3ko 332/1992 Errege Dekretua, araubide orokorreko unibertsitateaz kanpoko irakaskuntzak eskaintzeko baimenak ikastetxe pribatuei emateari buruzkoa (apirilaren 9ko BOE); otsailaren 12ko 132/2010 Errege Dekretua, Haur Hezkuntzako bigarren zikloko, Lehen Hezkuntzako eta Bigarren Hezkuntzako irakaskuntzak ematen dituzten ikastetxeek bete behar dituzten derrigorrezko baldintzak ezartzen dituena (martxoaren 12ko BOE); eta gai horretan aplikatzekoak diren gainerako legeak. Horiek horrela, hau

				EBAZTEN DUT:

				1. artikulua.– Ondoren zehazten den ikastetxeari baimena ematen zaio, 2016-2017 ikasturtetik aurrera, Batxilergoa irakasteko:

				Kode-zenbakia: 20006018

				Izen espezifikoa: «Maria eta Jose»

				Titularra: Hermanas Carmelitas de la Caridad

				Helbidea: Axular ibiltokia, 6

				Udalerria: Zumaia

				Lurralde Historikoa: Gipuzkoa

				 

				Baimentzen den irakaskuntza:

				– Batxilergoa: «Zientziak» eta «Giza eta Gizarte Zientziak» modalitateak.

				Ikastetxearen osaera:

				– Haur Hezkuntzako 1. zikloa: 6 unitate, edukiera honekin:

				● 2 unitate urtebetetik beherako ikasleentzat, bakoitza 8 ikaspostuko edukierakoa.

				● 2 unitate urtebetetik bi urtera bitarteko ikasleentzat; bakoitza 13 ikaspostuko edukierakoa.

				● 2 unitate bi urtetik hiru urtera bitarteko ikasleentzat; bakoitza 18 ikaspostuko edukierakoa.

				– Haur Hezkuntzako 2. zikloa: 6 unitate, 150 ikaspostu.

				– Lehen Hezkuntza: 12 unitate, 300 ikaspostu.

				– Derrigorrezko Bigarren Hezkuntza: 8 unitate, 240 ikaspostu.

				– Batxilergoa: «Zientziak» eta «Giza eta Gizarte Zientziak» modalitateak. Edukiera: 2 unitate, 70 ikaspostu.

				– Hezkuntza Berezia: 3 gela ireki.

				2. artikulua.– Indarrean dagoen araudia betetzera behartuta dago ikastetxea, agindu honen bidez baimendutako irakaskuntzak emango dituzten irakasleen titulazioari eta hizkuntza-eskakizunari dagokienez. Bestela, bidezkoa litzateke emandako baimena baliogabetzea.

				3. artikulua.– Ikastetxeak martxoaren 17ko 314/2006 Errege Dekretuaren bidez onartutako Eraikuntzako Kode Teknikoa bete beharko du, bai eta indarreko legeriak ezartzen dituen higiene-, osasun-, akustika-, bizigarritasun-, segurtasun- eta irisgarritasun-baldintzak ere. Ikastetxeko titularrarena izango da baldintza horiek ez betetzearen erantzukizuna.

				AZKEN XEDAPENETATIK LEHENENGOA

				Agindu honetan dagoen baimen-emateak ez du esan nahi hezkuntza-itunen araubidearen bitartez laguntzarik lortuko denik.

				AZKEN XEDAPENETATIK BIGARRENA

				Agindu honen aurka, aukerako berraztertze-errekurtsoa aurkeztu ahal izango zaio Hezkuntza, Hizkuntza Politika eta Kulturako sailburuari, hilabeteko epean, agindua Euskal Herriko Agintaritzaren Aldizkarian argitaratu eta biharamunetik aurrera; bestela, administrazioarekiko auzi-errekurtsoa aurkeztu ahal da Euskal Autonomia Erkidegoko Auzitegi Nagusian, bi hilabeteko epean, agindua Euskal Herriko Agintaritzaren Aldizkarian argitaratu eta biharamunetik aurrera.

				Vitoria-Gasteiz, 2015eko urriaren 26a.

				Hezkuntza, Hizkuntza Politika eta Kulturako sailburua,

				CRISTINA URIARTE TOLEDO.

